CELEX: 62017CN0597
Language: el
Date: 2017-10-16 00:00:00
Title: Υπόθεση C-597/17: Αίτηση προδικαστικής αποφάσεως την οποία υπέβαλε το Grondwettelijk Hof (Βέλγιο) στις 16 Οκτωβρίου 2017 — Belgisch Syndicaat van Chiropraxie κ.λπ.

22.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/19
            
         Αίτηση προδικαστικής αποφάσεως την οποία υπέβαλε το Grondwettelijk Hof (Βέλγιο) στις 16 Οκτωβρίου 2017 — Belgisch Syndicaat van Chiropraxie κ.λπ.
   (Υπόθεση C-597/17)
   (2018/C 022/29)
   Γλώσσα διαδικασίας: η ολλανδική
   
      Αιτούν δικαστήριο
   
   Grondwettelijk Hof
   
      Διάδικοι στην υπόθεση της κύριας δίκης
   
   
      Αιτούντες: Belgisch Syndicaat van Chiropraxie, Bart Vandendries, Belgische Unie van Osteopaten κ.λπ., Plast.Surg. κ.λπ., Belgian Society for Private Clinics κ.λπ.
   
      Καθού: Ministerraad
   
      Προδικαστικά ερωτήματα
   
   
               1)
            
            
               Πρέπει το άρθρο 132, παράγραφος 1, στοιχείο γ', της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, να ερμηνευθεί υπό την έννοια ότι επιφυλάσσει, τόσο για τις συμβατικές όσο και για τις μη συμβατικές πρακτικές, την κατά την εν λόγω διάταξη απαλλαγή στους ασκούντες ιατρικό ή παραϊατρικό επάγγελμα που υπόκεινται στην εθνική νομοθεσία περί των επαγγελμάτων υγειονομικής περιθάλψεως και που πληρούν τις κατά την εν λόγω εθνική νομοθεσία προϋποθέσεις, ενώ αποκλείονται από την απαλλαγή αυτή τα πρόσωπα που δεν πληρούν τις προϋποθέσεις αυτές, αλλά ανήκουν σε επαγγελματική ένωση χειροπρακτών ή οστεοπαθητικών και πληρούν τα κριτήρια που θέτει η ένωση αυτή;
            
         
               2)
            
            
               Πρέπει τα άρθρα 132, παράγραφος 1, στοιχεία β', γ' και ε', 134 και 98 της οδηγίας 2006/112/ΕΚ […], σε συνδυασμό με τα σημεία 3 και 4 του παραρτήματος ΙΙΙ της οδηγίας αυτής, και ιδίως με γνώμονα την αρχή της φορολογικής ουδετερότητας, να ερμηνευθούν υπό την έννοια:
               
                           α)
                        
                        
                           ότι αντιτίθενται σε εθνική διάταξη η οποία προβλέπει μειωμένο συντελεστή ΦΠΑ ο οποίος εφαρμόζεται στα φάρμακα και ιατρικά βοηθήματα που χορηγούνται στο πλαίσιο επεμβάσεως ή αγωγής με θεραπευτικό χαρακτήρα, ενώ τα φάρμακα και ιατρικά βοηθήματα που χορηγούνται στο πλαίσιο επεμβάσεως ή αγωγής με αμιγώς αισθητικό χαρακτήρα, και συνδέονται στενά με αυτήν, υπόκεινται στον κανονικό συντελεστή ΦΠΑ;
                        
                     
                           β)
                        
                        
                           ή ότι επιτρέπουν ή επιβάλλουν την ίση μεταχείριση αμφοτέρων των προαναφερθεισών περιπτώσεων;
                        
                     
         
               3)
            
            
               Δύναται το [Grondwettelijk] Hof να διατηρήσει προσωρινώς τα αποτελέσματα των ακυρωτέων διατάξεων […], καθώς επίσης τα αποτελέσματα των διατάξεων που, αν χρειαστεί, θα πρέπει να ακυρωθούν εν όλω ή εν μέρει, αν από την απάντηση στο πρώτο ή στο δεύτερο προδικαστικό ερώτημα προκύψει ότι αυτές αντιβαίνουν προς το δίκαιο της Ένωσης, και τούτο για να μπορέσει ο νομοθέτης να τις ευθυγραμμίσει με το δίκαιο αυτό;
            
         
      (1)  EE 2006, L 347, σ. 1.